മാമനോടൊന്നും തോന്നല്ലേ മക്കളേ! ഇതൊക്കെ സര്വ്വ സാധാരണമല്ലേ.വിശക്കുന്നവന് ആഹാരം മാത്രമല്ല കുപ്പിച്ചില്ലും നല്കുംതുടരെത്തുടരെ ഉണ്ടാകുന്ന ആരോപണങ്ങളിലും പരാതികളിലും നിലകിട്ടാതെ തിരുവല്ല ഹോട്ടല് എലൈറ്റ് കോണ്ടിനെന്റല് ദീപ പ്രദീപ് വിശക്കുന്നവന് ആഹാരം നല്കുന്നതിലും വലിയ പുണ്യമൊന്നുമില്ലെന്നാണ് പറയുന്നത്.ആഹാരം ദൈവമാണ്,ആഹാരം നല്കുന്നവന് ദൈവത്തിന് സമനും.മാനവികതയ്ക്ക് ഊന്നല് നല്കുന്ന ഇത്തരത്തില് ഒരു കാഴ്ച്ചപ്പാടിലൂടെയാണ്. കേരള ജനതയുടെ സംസ്കാരം നീണ്ടുനിവര്ന്നു കിടക്കുന്നത്.എങ്കില്പ്പോലും നമ്മുടെ രാജ്യത്തെ ദരിദ്രരുടെയും പട്ടിണിപ്പാവങ്ങളുടെയും എണ്ണം ദിനം പ്രതിവര്ധിച്ചു കൊണ്ടിരിക്കുകയാണ്.കാശിന്റെ ഹുങ്കിന്റെ പുറത്ത് ആഡംബര ഹോട്ടലുകളില് വെച്ചുണ്ടാക്കുന്നതൊക്കെ വാരിവലിച്ച് കഴിച്ച് നീളത്തില് ഏമക്കവും വിട്ട് പുറത്തിറങ്ങി ചെറിയ ഭക്ഷണശാലകളെയും ഹോട്ടലുകളെയും കുറ്റം പറഞ്ഞ് നടക്കുന്നവര് ഫൈവ്സ്റ്റാര് ഹോട്ടലുകളുടെയും മറ്റും പിന്നാമ്ബുറങ്ങളില് നടക്കുന്ന പലതിനെയും അറിയാതെ പോവുകയാണ്.ആഹാരങ്ങളിലെ മായവും കാലപ്പഴക്കവും അറിയാതെയെങ്കിലും വിസ്മരിക്കുമ്ബോള് പിന്നാലെ ചില ഓര്മ്മപ്പെടുത്തല്പ്പോലെ പ്രശ്നങ്ങളും കടന്നുവരാം. നല്ല ഒന്നാന്തരം പണി തന്നതിന് ശേഷം ആക്കി പറയാന് പറ്റിയ ഡയലോഗ് ആണ് മാമനോടൊന്നും തോന്നല്ലേ മക്കളേ എന്ന ന്യൂജനറേഷന് പ്രയോഗം. ഇതിപ്പോള് പറയുന്നത് ആകട്ടെ തിരുവല്ലയിലെ തന്നെ പേരുകേട്ട ഹോട്ടല് ആയ എലൈറ്റ് കോണ്ടിനെന്റല്.തുടരെത്തുടരെ ഉണ്ടാകുന്ന ആരോപണങ്ങളില് നിന്നും പരാതികളില് നിന്നും ഇവര് എങ്ങനെ തടിയൂരുന്നു എന്നത് ദൈവത്തിന് പോലും അറിയാത്ത സാഹചര്യമാണ് നിലവിവല് ഉള്ളത്.നഗരമധ്യത്തില് തലയുയര്ത്തി നില്ക്കുന്ന ഹോട്ടലിനെതിരെ നാളുകളായി കടുത്ത പരാതികളാണ് ഉയരുന്നത്. ആഹാരത്തിലെ ക്രമക്കേടുള്പ്പെടെ കൊവിഡ് പ്രോട്ടോക്കോള് ലംഘനം വരെ നീണ്ട ഒരു പരാതി പട്ടികത്തന്നെ ഹോട്ടലിനെതിരെയുണ്ട്. എലൈറ്റ് കോണ്ടിനെന്റലില് നിന്നും ബിരിയാണിയില് നിന്ന് കുപ്പിച്ചില്ല് കിട്ടുന്നത് 2017 ഒക്ടോബര് 11 നാണ്.അന്ന് അതിന് ഇരയായ യുവാവ് ഒരു ഫെയ്സ്ബുക്ക് പോസ്റ്റിലൂടെ തന്റെ അഭിപ്രായവും പരാതിയും രേഖപ്പെടുത്തുകയായിരുന്നു.2017ല് നടന്ന സംഭവത്തിന് ശേഷം യുവാവ് സോഷ്യല് മീഡിയയില് പങ്കുവെച്ച കുറിപ്പ് ഇങ്ങനെയാണ്... ഞാന് ഇവിടെ പ്രതിപാദിക്കുവാന് പോകുന്ന വിഷയം എനിക്ക് വ്യക്തിപരമായി ഉണ്ടായ ഒരു ദുരനുഭമാണ്. വീണ്ടും മറ്റുള്ളവര്ക്ക് ഉണ്ടാകാതിരിക്കാനും ഇത്തരം കപട നാണയങ്ങളെ തുറന്നു കാട്ടുവാനും ഇത് എഴുതുന്നത്. 11 ഒക്ടോബര് 2017 ഞാനും കുടുംബവും ഹോട്ടല് കെ.ജി.എ എലൈറ്റ് കോണ്ടിനെറ്റല് തിരുവല്ല ഉച്ചഭക്ഷണത്തിന് കയറുകയും, കൂടെയുള്ളവര് മില്സും ഞാന് ഒരു ബിരിയാണിക്ക് ഓര്ഡര് ചെയ്യുകയും ചെയ്തു. ബിരിയാണി ഞാന് കഴിച്ചു കൊണ്ടിരിക്കുന്ന സമയത്ത് തൊണ്ടയില് എന്തോ കുടുങ്ങിയതായി എനിക്കു സംശയം തോന്നുകയും വേഗത്തില് ഞാന് ഛര്ദ്ദിക്കുകയും ചെയ്തു. ശര്ദ്ദിന്റെ കൂട്ടത്തില് ബ്ലഡ് കണ്ടപ്പോള് എനിക്ക് ഭയം അനുഭവപ്പെടുകയും ഞാന് അത് ശ്രദ്ധിച്ചപ്പോഴാണ് എനിക്ക് മനസ്സിലായത് ഞാന് കഴിച്ച ആഹാരം സാധനത്തിന്റെ കൂട് ഒരു വലിയ കഷണം ബിയര് ബോട്ടില് കുപ്പിച്ചില്ലും ഉണ്ടായിരുന്നുവെന്ന്. സമചിത്തത വീണ്ടെടുത്ത് ഞാന് ഈ കാര്യം ഹോട്ടല് അധികാരികളുമായി സംസാരിക്കുകയും ഞാന് പണം കൊടുത്തു മേടിച്ച ആഹാരത്തില് മരണം വരെ സംഭവിക്കാവുന്ന ഒരു അനാസ്ഥ ഹോട്ടല് അധികാരികളുടെ ഭാഗത്തുനിന്ന് ഉണ്ടായിരുന്നു എന്ന് അവരെ വിനയപൂര്വ്വം അറിയിക്കുകയും ചെയ്തു .പ്രശ്നം ഒതുക്കി തീര്ക്കുവാന് അവര് പല വാഗ്ദാനങ്ങളും തന്നു. പക്ഷേ ഒരു ഉപഭോക്താവ് എന്ന നിലയില് എനിക്ക് ലഭിക്കേണ്ട ന്യായമായ നീതി അവിടെ നിഷേധിക്കപ്പെട്ടു . ഒരു 4 സ്റ്റാര് ഹോട്ടല് ആണ് അത് എന്ന് വിസ്മരിച്ചുകൂടാ.. കാരണം അതില് ഏറ്റവും പ്രധാനമായി ഹോട്ടല് അധികാരികള് പറഞ്ഞു ഒരു വാചകമാണ് .. ഹോട്ടല് ഫീല്ഡ് ഒക്കെ ആകുമ്ബോള് ഇതൊക്കെ പതിവാണ്.. ഇതാണ് എന്നെ ഇത്തരത്തിലുള്ളൊരു കുറിപ്പ് എഴുതുവാന് പ്രേരിപ്പിച്ച ഘടകം. കഴിച്ച ആഹാരത്തിന്റെ പണം നല്കിയ ശേഷം വയറിന് അസ്വസ്ഥതയും ഉണ്ടായ ഞാന് ആശുപത്രിയില് പോവുകയും ഡോക്ടര് പറഞ്ഞത് അനുസരിച്ച് രണ്ടു മണിക്കൂര് നിരീക്ഷണത്തിലും ആയിരുന്നു. മറ്റ് കുപ്പിച്ചില്ല്ന്റെ അംശം ഉദരത്തില് ഉണ്ടായിരിക്കാം എന്ന ആശങ്കയില് ഡോക്ടര് എനിക്ക് പരിശോധനയ്ക്ക് ഉള്ള മരുന്ന് തന്ന് കൂടുതല് ബുദ്ധിമുട്ടുകള് വല്ലതുമുണ്ടെങ്കില് തീര്ച്ചയായും വന്നു കാണണം എന്ന് പറഞ്ഞു . എനിക്ക് ഉണ്ടായ ഈ ദുരവസ്ഥ നിങ്ങള്ക്ക് ആര്ക്കും ഉണ്ടാകാതിരിക്കാനും ഇനിയുമൊരു ഹോട്ടല് അധികാരികളുടെ ഭാഗത്തുനിന്ന് ഇത്തരത്തിലുള്ള വഞ്ചനയും ,അഹന്തയും കാണിക്കാതിരിക്കാന് വേണ്ടിയാണ് ഞാന് ഈ പോസ്റ്റ് എഴുതുന്നത്. ആ കുപ്പിച്ചില്ല് അബദ്ധവശാല് വിഴുങ്ങി ഇരുന്നെങ്കില് ചിലപ്പോള് എന്റെ ജീവന് വരെ നഷ്ടപ്പെട്ടു എന്നു വരാം . ഞാന് ഈ വിഷയം ബന്ധപ്പെട്ട് സര്ക്കാര് അധികാരികളില് അറിയിക്കുകയും അവര് ന്യായമായ നടപടിയെടുക്കുകയും ചെയ്യും എന്നു വിശ്വസിക്കുന്നു .എന്റെ മൊബൈല് നമ്ബര് താഴെ കൊടുക്കുന്നു കൂട്ടത്തില് എനിക്ക് ലഭിച്ച കുപ്പി ചില്ലിന്റെ ഫോട്ടോകള് ഇതോടൊപ്പം പോസ്റ്റ് ചെയ്യുന്നു. കസ്റ്റമര് ആണ് ഏറ്റവും വലിയ സമ്ബാദ്യം എന്ന് ഓരോ ഹോട്ടലുടമകളും ചിന്തിക്കുവാന് ഈ പോസ്റ്റ് ഉതകട്ടെ. മേല്പ്പറഞ്ഞ ഹോട്ടലില് നിങ്ങള് എപ്പോഴെങ്കിലും ആഹാരം കഴിക്കുവാന് കയറുന്നുവെങ്കില് തീര്ച്ചയായും സ്വന്തം ജീവനെ കരുതി ഒന്ന് ചിന്തിക്കണം. 10,000 രൂപ നഷ്ടപരിഹാരവും 2000 രൂപ കോടതി ചെലവുമടക്കം ഹോട്ടല് ഉടമ നല്കണം എന്ന കോന്നി വകയാര് കുളത്തുങ്കല് വീട്ടില് ഷൈലേഷ് ഉമ്മന് 2017 ല് പത്തനംതിട്ട ഉപഭോക്തൃ തര്ക്ക പരിഹാര കമ്മിഷനില് ഫയല് ചെയ്ത കേസിലാണ് വിധി ഉണ്ടായിരിക്കുകയാണ് ഇപ്പോള്. സംഭവം ഇവിടെ അവസാനിക്കുന്നില്ല.മൂന്ന് വര്ഷങ്ങള്ക്ക് ശേഷവും ഹോട്ടലിനെതിരെയുള്ള ശബ്ദം വീണ്ടും ഉയര്ന്നു.ഇത്തവണ ആഹാരത്തിന്റെ പേരിലല്ല,കോവിഡ് പ്രോട്ടോക്കോള് ലംഘിച്ചതിന്റെ പേരിലാണ് എലൈറ്റ് കോണ്ടിനെന്റല് പ്രതികൂട്ടിലായത്.2020 ഒക്ടോബര് 11നാണ് കേസിന് ആസ്പധമായ അടുത്ത സംഭവം അരങ്ങേറുന്നത്.കോവിഡ് മാനദണ്ഡങ്ങള് പാലിച്ചു വിവാഹം നടത്താന് തീരുമാനിച്ചിരുന്നത് താളം തെറ്റിയതോടെയാണ് ഹോട്ടലിന് പണികിട്ടിയത്. പല സമയത്തേക്ക് വരാനായി ക്ഷണിക്കപ്പെട്ടവര് എല്ലാം ഒരേ സമയത്ത് വന്നതോടെ കോവിഡ് പ്രോട്ടോക്കോള് മറി കടക്കപ്പെട്ടു. കൂട്ടത്തിലുണ്ടായിരുന്ന ആരോ ഒരാള് അവസരമൊട്ടും പാഴാക്കിയില്ല. വീഡിയോ ഷൂട്ട് ചെയ്ത് ജില്ലാ കലക്ടര്ക്ക് അയച്ചു കൊടുത്തു. കലക്ടറുടെ നിര്ദേശ പ്രകാരം പൊലീസ് കോവിഡ് മാനദണ്ഡം ലംഘിച്ചതിന് വധുവരന്മാരുടെ മാതാപിതാക്കള്ക്കും വിവാഹ ചടങ്ങ് നടന്ന നക്ഷത്ര ഹോട്ടല് ഉടമയ്ക്കുമെതിരേ കേസ് എടുത്തു.85 പേരാണ് ചടങ്ങില് പങ്കെടുത്തത്. വിവാഹ ചടങ്ങിന്റെ വീഡിയോ ദൃശ്യങ്ങള് ഉള്പ്പടെ ലഭിച്ച പശ്ചാത്തലത്തിലാണ് ചടങ്ങുമായി ബന്ധപ്പെട്ടവര്ക്കെതിരെ കേസെടുക്കാന് ജില്ലാ കലക്ടര് പിബി നൂഹ് നിര്ദ്ദേശം നല്കിയത്. ഹോട്ടല് ഉടമയെ കൂടാതെ മഞ്ഞാടി സ്വദേശിനിയായ വധുവിന്റെയും രാമന്ചിറ സ്വദേശിയായ വരന്റെയും മാതാപിതാക്കള്ക്കും എതിരെ കേസ് രജിസ്റ്റര് ചെയ്തിരുന്നു. വര്ഷങ്ങള്ക്ക് ശേഷം 2017 ല് നടന്ന കേസിന്റെ വിധി ഇപ്പോള് വന്നിരിക്കുകയാണ്.പരാതി ബോധിപ്പിച്ചയാളോട് ഹോട്ടല് ഉടമ പറഞ്ഞ വാക്കുകള് ആണ് ഇപ്പോള് ഇവിടെ പ്രസക്തമാകുന്നത്.ഇതൊക്കെ സര്വ്വ സാധാരണമാണ്.അതേ, ഇനിയും ഇങ്ങനെ കുപ്പിച്ചിലും പ്രോട്ടോക്കോള് ലംഘനവുമൊക്കെ നടക്കാം.സൂക്ഷിച്ചാല് ദുഃഖിക്കേണ്ട..